पाएं अपने शहर की ताज़ा ख़बरें और फ्री ई-पेपरडाउनलोड करें
तमाम कयासों के बाद आखिरकार सीकर में 18 साल से ज्यादा की उम्र वालों को वैक्सीन लगाना शुरू हो गया। दोपहर करीब तीन बजे कलेक्टर अविचल चतुर्वेदी ने एसके अस्पताल में औपचारिक उद्घाटन किया। इस मौके पर रजिस्ट्रेशन किए हुए युवा काफी तादाद में अस्पताल पहुंचे। सभी को वैक्सीन लगाई गई।
उद्धाटन के अवसर पर सीएमएचओ डॉ अजय चौधरी और पीएमओ अशोक चौधरी समेत अनेक डॉक्टर मौजूद रहे। इस मौके पर कलेक्टर ने कहा कि उपलब्ध वैक्सीन के अनुसार वैक्सीन सेंटर बनाए जाएंगे। जैसे ही पर्याप्त डोज मिलेगी हम सेंटर बढ़ाते हुए जल्द से जल्द इसे पूरा करने का प्रयास करेंगे।
बता दे कि सीरम कंपनी ने सरकार की ओर से की गई डिमांड पूरी करने में असमर्थता जताई थी। इसके बाद असमंजस था कि पीएम की घोषणा के बाद एक मई से 18 साल से अधिक उम्र की वैक्सीनेशन कार्यक्रम शुरू हो पाएगा। आखिरकार 3 लाख डोज मिलने के बाद प्रदेश के 11 जिलों में मुख्यालयों पर वैक्सीनेशन शुरू किया गया है। बता दे कि 45 वर्ष से अधिक उम्र वाले लोगों के लिए पहले से ही टीकाकरण कार्यक्रम चल रहा है।
कलेक्टर अविचल चतुर्वेदी ने बताया कि जिले में हमारे हिस्से की वैक्सीन आ चुकी है। अभी काफी कम डोज है इसलिए केवल एक ही सेंटर पर रजिस्ट्रेशन कराने वालों को वैक्सीन लगाई जा रही है। जैसे ही वैक्सीन की खेप पहुंचेगी, सेंटर बढ़ाते हुए अधिक से अधिक लोगों को वैक्सीनेट किया जाएगा। वहीं शिविर लगाकर भी वैक्सीन करने का सिलसिला चल रहा है।
अविचल चतुर्वेदी ने बताया कि 11 जिला मुख्यालयों में वैक्सीनेशन शुरू हो पाया है। इनमें सीकर के साथ ही जयपुर, जोधपुर, अजमेर, बीकानेर, उदयपुर, अलवर, धौलपुर, भीलवाड़ा, कोटा और पाली शामिल है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva zho_Hant eng_Latn